Diari Oficial de la Generalitat Valenciana


Sumari del DOGV 4732, del 15-04-2004 (2004/3702)

ORDRE de 30 de març de 2004, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la pròrroga per a l'exercici 2004 de les beques concedides en aplicació de l'Ordre de 5 de maig de 2003, de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3702


Data del document
:   30-03-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * dona
    * suport econòmic
    * assignació per estudis
    * treball femení

ORDRE de 30 de març de 2004, de la Conselleria d'Economia, Hisenda i Ocupació, per la qual es publica la línia pressupostària i es determina el crèdit màxim que ha de finançar la pròrroga per a l'exercici 2004 de les beques concedides en aplicació de l'Ordre de 5 de maig de 2003, de la Conselleria d'Economia, Hisenda i Ocupació. [2004/F3702]
  
Amb data 16 de maig de 2003 va ser publicada en el Diari Oficial de la Generalitat Valenciana l'Ordre de 5 de maig de 2003, de la Conselleria d'Economia, Hisenda i Ocupació, per la qual es convocaven beques que facilitaren la formació de la dona i l'accés d'aquesta a funcions directives en les empreses, i es convocaven per a l'exercici 2003.
  
El gaudi de les beques es va iniciar en el mes de setembre de 2003 i les becàries es van incorporar progressivament fins al novembre del citat any. En l'article 1 s'hi preveia una duració màxima de sis mesos, i en l'article 8.2 s'arreplegava la possibilitat d'una pròrroga automàtica durant l'any 2004 pel temps que restara fins a completar-ne el màxim de sis mesos indicat.
  
Després de la publicació de la Llei 17/2003, de 30 de desembre de 2003, de Pressupostos de la Generalitat Valenciana per a l'exercici 2004 (DOGV de 31 de desembre de 2003), i d'acord amb el que estableix l'article 47 del Text Refós de la Llei d'Hisenda de la Generalitat Valenciana, es publiquen els crèdits que han de finançar per a l'exercici 2004 les pròrrogues de les beques concedides en l'exercici 2003 en aplicació de l'Ordre de 5 maig de 2003, així com la línia pressupostària a càrrec de la qual es realitzarà.
  
En virtut d'això, i en ús de les facultats conferides per la Llei 5/1983, de 30 de desembre, de Govern Valencià, i d'acord amb el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article únic
  
La quantia de les ajudes que poden concedir-se per a finançar les pròrrogues de les beques de l'Ordre de 5 de maig de 2003, de la Conselleria d'Economia, Hisenda i Ocupació, serà finançada a càrrec del capítol 4 de l'estat de despeses del pressupost del SERVEF per a 2004, subprograma pressupostari 322.52, «Formació Professional Ocupacional» i línia de subvenció T5274000 denominada, «Beques per a l'accés de la dona a funcions directives», per un import màxim de 217.500 euros (dos-cents dèsset mil cinc-cents euros).
  
DisposiciÓ final
  
Contra el present acte, que posa fi a la via administrativa, les persones interessades poden interposar-hi recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 30 de març de 2004
  
El conseller d'Economia, Hisenda i Ocupació,
  
GERARDO CAMPS DEVESA